**Биографија**

**Доц. др сц. мед. Милија Д. Мијајловић**

Др Милија Мијајловић је доцент на Катедри за неурологију Медицинског факултета у Београду, специјалиста је неурологије и специјалиста уже специјализације из ангиологије. Начелник је Одељења за цереброваскуларне болести и главобоље и шеф Кабинета за ехосонографску дијагностику Клинике за неурологију Универзитетског Клиничког центра Србије.

Научно звање научни сарадник у области медицинских наука Министарства просвете, науке и технолошког развоја Србије је стекао 2015. године.

Усвршавао се на Клиници а неурологију Универзитета Амиену, Клиници за неурологију Универзитета у Сегедину, Клиници за неурологију Универзитета у Дрездену, Ихилов болници и Саклер Медицинском факултету Универзитета у Тел Авиву, Клиници за неурологију и Хертие институту за клинићка истраживања мозга Универзитета у Тибингену, јединици за мождани удар Валл д’Хеброн болнице Универзитета у Барселони као и на Клиници за неурологију Универзитетске клинике у Минстеру.

Учесник је у више домаћих и међународних научних пројеката. Промовисан је у звање националног експерта за неуроангиологију 2005.године од стране Националног удружења за неуроангиологију Србије.

Професор је по позиву на докторским студијама из неуронаука на “Iuliu Hatieganu” University of Medicine and Pharmacy, Cluj-Napoca“, Румунија од школске 2015/2016. године

Члан је Председништва Удружења за неуроангиологију Србије, члан Управног одбора Националног удружења за мождани удар Србије, Комитета за младе васкуларне неурологе Европске организације за мождани удар, био је члан едукативног комитета Европске академије за неурологију и бројних других домаћих и медјународних стручних и научних удружења. Носилац је почасног звања Европске академије за неурологију (Fellow of the European Academy of Neurology, FEAN). Доц. Мијајловић је и члан Етичког одбора Србије.

Рецензент је у више домаћих и међународних научних часописа, senior editor часописа Clinical Case Reports, као и члан уређивачког одбора Journal of Ultrasound in Medicine.

Др. Мијајловић је аутор и коаутор преко 80 радова публикованих у целини у релевантним научним базама података који су цитирани преко 1660 пута (х-индекс 21), аутор је више од 20 поглавља у уџбеницима/монографијама, а био је и предавач по позиву на преко 70 националних и међународних научних скупова.